Source: https://www.jogiforum.hu/forum/23/6102
Timestamp: 2020-08-14 17:30:03
Document Index: 10901860

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Büntetőper & Polg. jogi igény | fórum | Jogi Fórum ﻿
Büntetőper & Polg. jogi igény
Kata_25 # 2020.07.31. 20:45
Rendben, köszönöm :-)
rigoz # e-mail 2020.07.31. 19:46
Igazán nincs mit. Hát igazából mást nem tud tenni. Ha tárgyalás tartását kérik, akkor sem, el kell menni a tárgyalásra, ha megkérdezik, fenn kell tartani az igényt és érdemes lehet kérni, hogy a büntetővégzés Önre vonatkozó rendelkezését tartsa fenn a bíróság és jogerősítse (ha azt nem vitatja senki sem).
Kata_25 # 2020.07.31. 19:43
Nagyon szépen köszönöm, hogy időt fordított rám.
Akkor hát várok, hogy mit lépnek..
rigoz # e-mail 2020.07.31. 19:11
Nekik egyáltalán nem érné meg. Önnek annál inkább.
A gyorsaságra igenleges a válasz, mivel nem kellene már külön eljárást lefolytatni.
Ráadásul ha kizárólag pénzkövetelésről lenne szó, ami 3 millió alatti, akkor még a per előtt fizetési meghagyás kibocsátását is kérniük kellene vagy indíthatnak ún. gyorsított pert az illetékes törvényszéken, ami ugyan relatíve gyors, de több jogról le kellene cserébe mondani, ami miatt nem feltétlen tanácsolom.
A legjobb lenne nekik elérni, hogy a bíróság az Ő igényükben is marasztalja a vádlottat.
A polgári jogi igény illetéke a büntetőeljárásban való elbírálás esetén pontosan megegyezik a polgári peres eljárás illetékével, azonos pertárgyérték mellett.
Kata_25 # 2020.07.31. 19:07
Úgy tűnik, nekem az lenne a célszerű, ha a másik két sértett nem kérné a tárgyalás lefolytatását.
Azt még megkérdezhetem, hogy nekik kettőjüknek ez miért "érné" ez meg? A büntetőeljárásban olcsóbban és gyorsabban juthatnak hozzá a polgári jogi igényeik kielégítéséhez?
rigoz # e-mail 2020.07.31. 13:11
Ha a másik két sértett vagy bármely más résztvevő tárgyalás tartását kéri, akkor a büntetővégzés semelyik része sem emelkedik jogerőre. Ez esetben a bíróság - a tárgyalás eredményéhez képest - a büntetővégzés nem vitatott részeit tárgyaláson hozott határozatában hatályában fenntart(hat)ja.
S majd a jogerő és a végerhajthatóság ezutóbbi vonatkozásában áll be és ezáltal válik az Ön tekintetében jogerőssé és végrehajthatóvá a kártérítésre kötelezése a vádlottnak és onnatól fogva kezdődik a teljesítési határidő is.
rigoz # e-mail 2020.07.31. 13:09
A tárgyalás tartása iránti kérelmet elő lehet terjeszteni személyesen is. Büntetőeljárásban - pótmagánvádas eljárást ide nem értve - a sértett(ek) jogi képviselet nem kötelező.
Kata_25 # 2020.07.31. 06:55
Rigoz,
nagyon köszönöm, így már világos.
A 8 nap még nem telt el - nálam ugye eleve nem "játszik" -, a másik két sértett pedig éppen ügyvédet keres..
rigoz # e-mail 2020.07.30. 22:23
A polgári jogi igényre vonatkozó rendelkezés tekintetében a magánfél sértettek a büntetővégzés kézbesítésétől számított 8 napon belül élhettek volna a tárgyalás tartására vonatkozó kérelem előterjesztésének jogával. Ha ezzel nem éltek, úgy kell tekinteni, hogy a végzés elleni fellebbezési jogukról lemondtak volna, azaz elfogadták azt.
Ha a határidő elmulasztásának volt menthető oka, az érintettek az akadályoztatás megszűnésétől számított 15 napon igazolási kérelmet terjeszthetnek elő. Az igazolási kérelem azonban legkésőbb az elmulasztott határidőt követő 3 hónapon belül terjeszthető elő. E határidő jogvesztő.
Az igazolási kérelem előterjsztésének határidejébe a 2020. március 14-június 18. közti időszak nem számít bele.
rigoz # e-mail 2020.07.30. 22:20
Azt jelenti, hogy kötelezték a vádlottat az adott sértett esetében polgári jogi igénye (kára) megtérítésére, hogy ez a rendelkezés a büntetővégzés jogerőre emelkedésével - ha a vádlott tárgyalás tartását nem kérte, az ezt követő 8. nap elteltével, erről a bíróság értesíti a sértettet - e rendelkezés is végrehajtható.
Tehát a végrehajtás elrendelését kell kérni, ha teljesítési határidő, melyet megszabott a bíróság a büntetővégzésben eredménytelenül eltelt, akkor a büntetővégzést hozó bíróságtól a végrehajtás elrendelését, végrehajtható okirat kiállítását kell kérni.
Ilyen esetben a büntetővégzésben megítél kár tárgyában nincs helye a végrehajtáson túl további eljárásnak, mivel az ítélt dolog. Sem fizetési meghagyás kibocsátását nem kérheti ezért erre és pert sem indíthat ennek tárgyában, ami amúyg felesleges is lenne. A végrehajtóhoz közvetlenül a végrehajtás elrendelése érdekében nem lehet fordulni, a végrehajtást a büntetővégzést hozó bíróság az Ön kérelmére elrendeli, ha annak feltételei fennállnak, majd az eljáró végrehajtót a bíróság megkeresése alapján a Magyar Bírósági Végrehajtói Kar Hivatala - annak automatikus rendsztre - jelöli ki, majd az íg ykijelölt végrehajtónak a végrehajtás foganatosítása érdekében az iratokat a bíróság megküldi.
A további sértettek esetében a bíróság egyéb törvényes útra utasító rendelkezése alapján a büntetőügyben eljárt bíróság által megküldött iratok, mint keresetlevél alapján külön polgári peres eljárás indul.
Kata_25 # 2020.07.30. 20:46
És rögtön végrehajtóhoz menjek? Elég ez a büntetővégzés vagy kapok még valami iratot?
(Egyébként a két másik károsult fel van háborodva, hogy az ő ügyüket miért utasították polgári peres eljárássá. Ugyanaz a csaló, ugyanaz az összeg, és a rendőrségi kihallgatáson mindenki bejelentette a polgári jogi igényét)
drbjozsef # 2020.07.30. 20:34
Kata25,
Nem baj ha nincs, indítsd el a végrehajtást, legfeljebb szünetel. Négy és fél évente kéred a végrehajtót a folytatásra, és akkor nem évül el soha. Előbb utóbb, csak lesz valami a nevén.
Igaz, ez valóban a költségek megelőlegezését jelenti.
Kata_25 # 2020.07.30. 20:29
FMH vagy végrehajtó?
Melyik olcsóbb? Nincs a nevén semmi, de a t*keit kicsit megszorongatnám...
Kovács_Béla_Sándor # e-mail 2020.07.30. 20:05
Kata_25 # 2020.07.30. 17:05
A kezemben egy büntetővégzés, a vádlottat folytatólagos csalás bűntette miatt tárgyalás nélkül elítélték. (2 év felfüggesztett)
Kötelezték a vádlottat, hogy nekem fizesse meg az okozott kárt, a 2 másik károsultat magánfelek által előterjesztett polgári jogi igényt egyéb törvényes útra utasították.
Hogyan kell ezt értelmezni? A másik két károsult polgári pereskedjen, de nekem ezt nem kell? Mehetek a büntetővégzéssel a végrehajtóhoz? (Közjegyzőhöz?)
Nem tudom értelmezni,.. az okozott kár mindhármunk esetében kb. ugyanakkorra.
groszfater@gmail.com # e-mail 2015.11.27. 16:52
SzemeZsoka!
http://ujbtk.hu/…ntetoperben/
folyami géb # e-mail 2015.11.27. 16:43
Szinte biztos vagyok benne, hogy valamiféle nem vagyoni kárt akarsz érvénysíteni rágalmazás vagy becsületsértés miatt. Az tényleg nem megy, csak az érvényesíthető így, ami közvetlenül a bűncselekmény eredménye: pl.. lopásnál az ellopott tárgy értéke.
groszfater@gmail.com # e-mail 2015.11.27. 11:34
Ez büntetőeljárás.
A polgári jogi igényt polgári eljárásban érvényesítheted.
Stage # e-mail 2015.11.27. 10:20
Egy magánvádas eljárásban vagyok feljelentő, és a személyes meghallgatáson azt közölték velem, hogy a feljelentésemben megjelölt polgári jogi igény ebben az eljárásban nem érvényesíthető. Az lenne a kérdésem, hogy miért? Mi zárja ki?
Kovács_Béla_Sándor # e-mail 2010.11.10. 14:25
Misstutu, ha nem akarsz ügyvéd nélkül belevágni - bölcs döntés - akkor viszont a választott ügyvéded majd mindent elmond.
dr.KTK (törölt felhasználó) # 2010.11.10. 14:22
Környezetvédelmi jogban otthon van valaki?
misstutu # e-mail 2010.11.10. 13:49
Egy szóval nem mondtam, hogy nem akarok ügyvédet, sőt, még az sem biztos, hogy perelek! CSAK ÉRDEKLŐDÖM! De azért köszönöm a "tartalmas" választ!
Kovács_Béla_Sándor # e-mail 2010.11.10. 11:14
Ügyvéd nélkül akarsz belevágni egy ilyen perbe? "That's the spirit!"
misstutu # e-mail 2010.11.10. 10:38
A kérdéseim a következőek: a sértett halála esetén (elgázolták a zebrán) mekkora kártérítést lehet kérni? Mikor kell benyújtani a kérelmet? Van formanyomtatvány erre a célra? Válaszát előre is köszönöm!
Két Lotti # e-mail 2006.01.23. 14:56
Polgári jogi igényt kell érvényesíteni, azaz pert indítani. Áltlában az általános elévülési időt kell figyelembe venni, azaz 5 évet. ez itt az ítélet jogerőssé válásától számítódik.
Tehát külön pert kell indítani.